EkBass/fiwiki-20250220-pages-articles huggingface dataset:
Jamal Alioui

Jamal Alioui (, s. 2. kesäkuuta 1982 Saint-Étienne, Ranska) on marokkolainen jalkapalloilija. Laitapuolustajana pelaava Alioui edustaa Qatarin pääsarjassa pelaavaa Al-Kharitiyath'ta. ==Maajoukkueura== Alioui on edustanut Marokkoa vuodesta 2003 lähtien. Hän oli voittamassa Marokolle hopeaa vuoden 2004 Afrikan kisoissa ja oli mukana myös vuoden 2008 Afrikan kisoissa, sekä vuoden 2012 Afrikan-mestaruuskisoissa. Molemmissa kisat päättyivät Marokon osalta alkulohkoon. ==Aiheesta muualla== * Jamal Alioui tilastot Ligue 1:ssä Luokka:Marokkolaiset jalkapalloilijat Luokka:Ranskanmarokkolaiset Luokka:Vuonna 1982 syntyneet Luokka:Elävät henkilöt
Jacek Hiro

Jacek Hiro (s. 8. syyskuuta 1980, Krakova) on puolalainen kitaristi ja säveltäjä. Hiro on toiminut yhtyeissä Sceptic, Virgin Snatch ja Dies Irae sekä tehnyt yhteistyötä mm. Vaderin ja Decapitatedin kanssa. == Diskografia == Sceptic * * * * Dies Irae * * * Virgin Snatch * * * * Never * Vierailut * Vader - * Deathbringer - == Videografia == * Decapitated - * Dies Irae - == Aiheesta muualla == * Luokka:Puolalaiset metallimusiikin kitaristit Luokka:Puolalaiset sanoittajat Luokka:Metallimusiikin sanoittajat Luokka:Vuonna 1980 syntyneet Luokka:Elävät henkilöt
Karim Fegrouche

Karim Fegrouche (s. 14. helmikuuta 1982 Fès, Marokko) on marokkolainen jalkapalloilija. Maalivahtina pelaava Fegrouche edustaa Kreikan Superliigassa pelaavaa PAS Giánninaa. ==Ura== Fegrouche saavutti seuratasolla ensimmäisen kerran Marokon mestaruuden kaudella 2009–2010 Wydad Casablancan riveissä, josta hän siirtyi kauden jälkeen toiseen paikallisseuraan Raja Casablancaan. Hän saavutti myös samaisella kaudella Marokon mestaruuden ja jatkoi matkaansa kauden päätyttyä Kreikan pääsarjaan PAS Giánninan riveihin. ==Maajoukkueura== Fegrouche on edustanut Marokkoa vuodesta 2008 lähtien. Hän pelasi ensimmäisen ottelunsa 20. elokuuta 2008 Beniniä vastaan. ==Aiheesta muualla== * National Football Teams Luokka:Marokkolaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Karim Zaza

Karim Zaza (, s. 9. tammikuuta 1975 Brøndby, Tanska) on marokkolainen jalkapallovalmentaja ja entinen jalkapalloilija. Maalivahtina pelannut Zaza pelasi lähes koko uransa Tanskassa, jossa hän edusti muun muassa Kööpenhaminaa, Odensea, Brøndbyta ja Aalborgia. Zaza pelasi myös Marokon maajoukkueessa yhdeksän maaottelua. Hänet on valittu kolmesti vuoden maalivahdiksi Tanskan pääsarjassa, vuosina 2001, 2002 ja 2003. ==Maajoukkueura== Zaza pelasi ensimmäisen maaottelunsa Marokolle 4. toukokuuta 2000 Jamaikaa vastaan. ==Valmennusura== Päätettyään jalkapallouransa kauden 2013–2014 jälkeen, hän siirtyi heinäkuussa 2014 qatarilaisen Lekhwiyan maalivahtivalmentajaksi.Karim Zaza nouvel entraineur à Lekhwiya mountakhab.net 1.7.2014 Viitattu 6.7.2014 ==Lähteet== ==Aiheesta muualla== * National Football Teams Luokka:Marokkolaiset jalkapallomaalivahdit Luokka:Vuonna 1975 syntyneet Luokka:Elävät henkilöt
Ineffable Mysteries from Shpongleland

__NOTOC__ Ineffable Mysteries from Shpongleland on brittiläisen elektronisen musiikin yhtye Shponglen neljäs albumi. Se julkaistiin marraskuussa 2009. == Kappaleet == # # # # # # # # == Muusikot== * Raja Ram – huilu, alttohuilu, laulu, tuottaja * Simon Posford – musiikkiohjelmointi, sähkökitara, akustinen kitara, bassokitara, sitar, syntetisaattori, rummut, laulu, tuottaja * Michele Adamson – laulu * Hari Om – laulu * Henry Escott – sello * Pete Callard – akustinen kitara * Manu Delago – rummut * Andy Gangadeen – rummut * Kevin Metcalfe – masteroija == Arvostelut == * Sputnikmusic: Spunikmusic: Album review (Emeritus review) == Lähteet == Luokka:Shponglen albumit Luokka:Vuoden 2009 albumit
Pentti Keskinen

Pentti Eino Sakari Keskinen (28. toukokuuta 1932 Tampere – 24. helmikuuta 2019 Tampere) oli suomalainen kirjailija. Keskinen on kirjoittanut omalla nimellään Tampereen paikallishistoriaan liittyviä teoksia ja nimimerkillä Pentti Paja useita nuorten kirjoja. Lisäksi hän käytti nimimerkkiä Eino Sakari. Keskinen aloitti uransa kirjailijana vuonna 1963, kun ilmestyi teos Pahkalinnan sankari. Samaan sarjaan hän kirjoitti kaikkiaan 13 teosta. Tampereen paikallishistoriasta hän kirjoitti kirjojen lisäksi Tampere-Seuran Tammerkoski-lehteen, jonka toimitusneuvostossa hän oli pitkään. Tampere-Seuran toiminnassa hän oli viidellä vuosikymmenellä. Työuransa Keskinen teki opettajana Toijalassa, Kangasalla ja Tampereen Aleksanterin koulussa. == Teoksia == Omalla nimellä: * Pahkalinnan sankari : seikkailukertomus kesäsiirtolasta. Suomen opettajain raittiusliitto, Helsinki 1963 * Hyrysysy tulee! : moottoriliikenteen varhaisvaiheita Tampereella. Tampere-seuran julkaisuja n:o 55. Tampere 1989 * Uudenkaupungin "onnenpussi" ja muita kuljetusalan veteraaniautoja. Automobiili julkaisusarja 1. Suomen automobiili- historiallinen klubi; Helsinki 1992 * Pitsiportin takaa Amuriin ja maailmalle : tarinaa vanhan amurilaistalon vaiheilta. Tampere-seuran julkaisuja n:o 68. Tampere 1993 * Olipa kerran Tampereella... : elämänmenoa kosken rannalla keisarin kaupungissa. Tampere-seuran julkaisuja n:o 83. Tampere 1997 * Tamperelainen nonstoppi : Vuosikymmenten vilinää tasavallan Tampereella. Tampere-seuran julkaisuja n:o 98. Tampere 2002 * Vanhat pässit Mankosen tivolista, toimitus Pentti Keskinen, Martti Sommers ja Martti Sirén. Pentti Keskinen, Lempäälä 2005 Nimimerkillä Pentti Paja: * Toimituksessa tapahtuu : seikkailukertomus pojille. Seikkailukirjasto 42. Satakunnan kirjateollisuus, Pori 1963 * Varuskunnan vintiöt : tarinaa pojista. Suomen opettajain raittiusliitto, Helsinki 1964 * Myrskylokki : kertomus pojista ja veneistä. Raittiuskasvatusliitto, Helsinki 1965 * Hopea-Aave : nuortenromaani. 1966 * Tapahtui teatterissa : Jukka Pyrymaan seikkailuja. Seikkailukirjasto 49. Satakunnan kirjateollisuus, Pori 1966 * Riku ja Raku : Seikkailukertomus. Raittiuskasvatusliitto, Helsinki 1967 * Tapahtui Taulapäässä, nuorisodekkari. Raittiuskasvatusliitto, Helsinki 1969 * Minäpoika ja faija. Valistus 1972 * Obolin salaisuus. Kariston nuortenkirjasto. Karisto 1974 * Harvinaisia lintuja Repunpäässä. Peruskoulun raittiuskirjoituspalkintokirja. Raittiuskasvatusliitto, Helsinki 1978 * Tapahtui sairaalassa. Kariston nuortenkirjasto. Karisto 1978 * Repunpään olympialaiset : kolme kertomusta, kuvitus Arja Okko. Raittiuskasvatusliitto, Helsinki 1979 * Museovaras iskee. Peruskoulun raittiuskirjoituspalkintokirja. Raittiuskasvatusliitto, Helsinki 1980 * Kasvunvara : pojan talvisota. Harppuuna, Helsinki 1986 Nimimerkillä Eino Sakari: * Päristäjä : moottoripyörän tarina. Ristin Voitto, Tikkurila 1973 == Lähteet == * === Viitteet === Luokka:Suomalaiset opettajat Luokka:Suomalaiset kirjailijat Luokka:Vuonna 1932 syntyneet Luokka:Vuonna 2019 kuolleet
Miniestadi

Miniestadi on jalkapallostadion Barcelonassa Kataloniassa. Stadionin omistaa FC Barcelona. Se sijaitsee Les Cortsin alueella samassa rakennuskokonaisuudessa, johon kuuluvat myös muun muassa seuran päästadion Camp Nou ja sisäareena Palau Blaugrana. Miniestadin suunnittelivat arkkitehti Josep Casals ja maanmittari Ramon Domènech, ja se avattiin yhdeksän kuukautta kestäneiden rakennustöiden jälkeen 23. syyskuuta 1982. Stadionin yleisökapasiteetti on 15 276\. Kenttää ympäröi kaksikerroksinen katsomo, jonka länsisivusta on katettu. Stadionin yhteydessä on kaksi tekonurmipäällysteistä harjoituskenttää. Miniestadin pääasiallinen käyttäjä on FC Barcelonan B-joukkue, ja myös Andorran jalkapallomaajoukkue ja amerikkalaisen jalkapallon joukkue Barcelona Dragons ovat pelanneet stadionilla otteluitaan. Stadion toimii tavallisesti FC Barcelonan puheenjohtajavaalin äänestyspaikkana. Muun muassa Queen (1986) ja David Bowie (1987) ovat konsertoineet stadionilla. == Lähteet == == Aiheesta muualla == * Miniestadin esittely FC Barcelonan sivustolla Luokka:Barcelonan rakennukset ja rakennelmat Luokka:Espanjan jalkapallostadionit Luokka:FC Barcelona
(Z)-stilbeeni

(Z)-stilbeeni eli cis-stilbeeni eli cis-1,2-difenyylieteeni (C14H12) on aromaattinen hiilivety. Yhdiste on (E)-stilbeenin isomeeri. == Valmistus == (Z)-stilbeeniä voidaan valmistaa synteettisesti kaksivaiheisella reaktiolla. Ensimmäisessä vaiheessa fenyylietikkahappo ja bentsaldehydi reagoivat katalyyttien läsnä ollessa, jolloin tuotteena muodostuu cis-2-fenyylikanelihappoa. Happo reagoi edelleen kinoliinin kanssa kuparikromiitin katalysoimana. Tässä reaktiossa muodostuu (Z)-stilbeeniä, joka voidaan erottaa uuttamalla ja puhdistaa sekä kuivata. Stilbeenejä voidaan valmistaa myös pelkistämällä difenyyliasetyleeniä natriumalumiinihydridillä. (Z)-stilbeeni on vallitseva isomeeri titaaninitridin ollessa katalyyttinä.Likhstenshtein s. 51 === Stilbeenejä luonnosta === Suomalaisen metsäkuusen kuoren painosta stilbeenejä on jopa 1-10%. Puut, kuten kuusi, käyttävät näitä antioksidantteja tuholaishyönteisiä ja lahottajasieniä vastaan puolustautumiseen. Stibeenit ovatkin tehokkaita suoja-aineita, ja ne hidastavat kuorikarikkeen lahoa ja kompostoitumista. Suomen ilmasto- olosuhteet, pitkä kesä ja talvi vielä rikastavat stilbeenejä puiden kuoreen Keski-Eurooppaa huomattavasti korkeampiin pitoisuuksiin. Yliopisto, Puusta pitkälle, sivut 34-35 == Ominaisuudet == (Z)-stilbeeni ei ole aivan yhtä stabiili yhdiste kuin (E)-stilbeeni johtuen steerisestä esteestä. (E)-stilbeeni voi isomeroitua (Z)-muodoksi valon vaikutuksesta ja (Z)-stilbeenin muuntumista (E)-isomeerikseen aiheuttaa valon lisäksi lämpö. == Reaktioita == (Z)-stilbeeniä käytetään orgaanisessa synteesissä. Se reagoi hyvin samalla tavoin kuin (E)-stilbeeni, mutta tuotteet voivat erota stereokemiallisilta ominaisuuksiltaan. Esimerkiksi halogenoidessa (Z)-stilbeeniä muodostuu raseeminen seos, kun (E)-stilbeenistä syntyy vastaavassa reaktiossa mesoyhdiste.Likhstenshtein s.43 (Z)-stilbeeni voi valon vaikutuksesta muuntua dehydrofenantreeniksi, josta voidaan valmistaa fenantreenia. == Lähteet == * === Viitteet === == Aiheesta muualla == *Helsingin yliopisto: Kuusen kuo­res­sa pii­lee ar­vo­kas yl­lä­tys *ChemBlink: (Z)-1,2-Diphenylethene Luokka:Aromaattiset hiilivedyt
Käräjäsaarna

Käräjäsaarna oli lakisääteinen saarna, joka pidettiin jumalanpalveluksessa kirkossa tai käräjäpaikalla ennen varsinaisten käräjien alkamista. Siitä säädettiin vuoden 1734 lain oikeudenkäymiskaaren 2 luvun 3 pykälässä ja kuninkaallisessa päätöksessä 17. joulukuuta 1697, sen 7 pykälässä.Tietosanakirja, Tietosanakirja-osakeyhtiö 1909–1919. Oikeudenkäymiskaaressa säädettiin: :Käräjäpäivänä pitää kihlakunnan tuomarin ja lautakunnan olla varhain käräjäpaikassa, ja viimeistään kello yhdeksän aamulla. Jos hän sen laiminlyö ja ei ennen kello kahtatoista tule, sakoitettakoon kymmenen talaria, pitäjän vaivaisille yksinänsä. Ennenkuin Oikeus istuu, on jumalanpalvelus pidettävä. Sitten julistakoon kihlakunnan tuomari käräjät ja käräjärauhan, ja lukekoon julkisesti ne säännöt, jotka yhteiselle kansalle ovat käräjissä julistettavat...Oikeudenkäymiskaari 2:3. Kuninkaallinen päätös ja selitys sääti: Saarnat varsinaisissa käräjissä ovat pidettävät kirkossa, jos se on lähellä käräjäpaikkaa; mutta jos se on 1/4 peninkulmaa edempänä, on saarna pidettävä itse käräjäpaikassa.Kuninkaallinen päätös 17.12.1697, 7 §. Suomessa oikeudenkäymiskaaren 2 luku muutettiin ja samalla käräjäsaarna siirtyi historiaan lailla 459/1970, joka tuli voimaan vuoden 1971 alussa.Laki oikeudenkäymiskaaren muuttamisesta, 459/1970. ==Lähteet== Luokka:Oikeushistoria Luokka:Prosessioikeus Luokka:Kirkkohistoria Luokka:Kristinuskon historia Suomessa Luokka:Uskonnolliset lait
Baseballin Viron mestaruussarja 2010

Baseballin Viron mestaruudesta kaudella 2010 pelasi kolme joukkuetta. Kiilin Pantterit voitti mestaruuden. Pantterit pelasi kaudella myös Suomen liigassa, jossa sijoittui kolmanneksi. ==Runkosarja== joukkue Ot. V H AVG Pa SOX Pit Kiilin Pantterit 5 5 0 1.000 17-7 21-9 SOX 6 3 3 .500 7-10 7-8 9-0 Keila Pitbull's 5 0 5 .000 9-19 10-11 0-9 SOX ja Pitbull's semifinaaliin. Pantterit suoraan loppuotteluun. ==Semifinaalit== Keila Pitbull's – SOX 24\. elokuuta SOX Keila 4-15 26\. elokuuta Keila SOX 5-4 Keila loppuotteluun otteluvoitoin 2-0 ==Loppuottelut== Kiilin Pantterit – Keila Pitbull's 4\. syyskuuta Kiili Keila 3-11 5\. syyskuuta Keila Kiili 6-11 5\. syyskuuta Kiili Keila 2-1/ 1 vp Kiilin Pantterit Viron mestari voitoin 2-1 Kahden ottelun voittojen mentyä tasan, mestaruus ratkaistiin supervuorossa, 1 vuoroparin pelissä. ==Lähteet== * http://www.baseball.ee/uudised.html * http://www.kiilipantrid.ee * http://www.pesapall.com/ * http://pitbulls.pesapall.com/ Luokka:Vuoden 2010 baseball Luokka:Viron baseball
Käärmeenpalvonta

Käärmeenpalvonta tarkoittaa käärmeiden pitämistä pyhinä ja kunnioitettavina olioina.Kielitoimiston sanakirja, Kotimaisten kielten tutkimuskeskus 2006, ISBN 952-5446-20-4, hakusana palvoa. Uskomuksissa ja taikuudessa käärmeiden merkitys on ollut suurempi kuin minkään muun eläimen. Ne ovat olleet parannustaidon jumalien, kuten kreikkalaisten Asklepioksen ja egyptiläisten Serapiksen, tunnusmerkkinä ja niiden nahan vaihtaminen on toiminut nuortumisen ja uudelleensyntymisen vertauskuvana. Toisaalta kristinuskossa ja skandinaavisessa mytologiassa käärme edustaa paholaista. Käärmeiden vihaaminen on yleistä, mutta esimerkiksi Intiassa niitä pidetään loukkaamattomina.Otavan iso tietosanakirja, Otava 1960–1965, hakusana käärmeet. Temppeleissään käärmeitä ovat palvoneet muun muassa asteekit sekä muinaiset egyptiläiset ja kreikkalaiset, joille käärmeet olivat ennen kaikkea hautojen vartijoita. Se liittyy yleismaailmalliseen käsitykseen käärmeen hahmossa esiintyvästä ihmisen sielusta, kuten vaikkapa Väinämöisen Tuonelan matkalla, josta Kalevalassa kerrotaan. Jotkut ovat uskoneet käärmeiden tuottavan onnea ja niitä on käytetty myös sairauksien parantamiseen.Uusi tietosanakirja, Tietosanakirja oy 1960–1966, hakusana käärmeenpalvonta. Käärmeet ovat olleet enne-eläiminä, toteemieläiminä ja falloksen vertauskuvina ne ovat liittyneet hedelmällisyyskulttiin. Karjalankannaksella käärmeiden uskottiin olevan kodinhaltijoita. Näitä haltijaeläimiä pidettiin elätteinä navetoissa, joissa niille tarjottiin maitoa. Toisaalta niiden arveltiin imevän maitoa suoraan lehmien utareista. Muualla niihin on liittynyt tarinoita käärmeistä noitien apueläiminä esimerkiksi sytyttämässä tulipaloja, kruunupäisistä käärmeistä, jättiläiskäärmeistä, käärmeiden käräjistä ja ihmisiä kiekkona pyörien takaa ajavista käärmeistä. ==Katso myös== * Elättikäärme * Maailmankäärme * Pensaskäärme ==Lähteet== Luokka:Käärmeet Luokka:Kansanperinne Luokka:Uskonnollinen kokemus ja toiminta
Muinaisen Kioton historialliset monumentit

Muinaisen Kioton historialliset monumentit on Unescon maailmanperintöluettelon kohde, johon kuuluu 13 buddhalaista temppeliä, 3 šintolaista pyhäkköä ja linna. Kohteet sijaitsevat Kioton, Ujin ja Ōtsun kaupungeissa. Monumentit otettiin maailmanperintöluetteloon kahden kriteerin perusteella. ICOMOSin mukaan Kioto oli merkittävä uskonnollisen ja maallisen arkkitehtuurin keskus 700-luvulta 1600-luvulle ja näin on ollut vaikuttamassa japanilaisen kulttuuriperinteen kehitykseen ja myös koko maailman puutarhaperinteen kehitykseen 1800-luvulta eteenpäin. Lisäksi Kioton monumentit edustavat japanilaisen esimodernin arkkitehtuurin ja puutarhasuunnittelun huippua.ICOMOS, s. 9 == Kohteet == Seuraavat 17 kohdetta kuuluvat muinaisen Kioton historiallisiin monumentteihin: *Kamigamon pyhäkkö *Shimogamon pyhäkkö *Tō-ji *Kiyomizu-dera *Enryaku-ji *Daigo-ji *Ninna-ji *Byōdō-in *Ujigamin pyhäkkö *Kōzan-ji *Saihō-ji *Tenryū-ji *Rokuon-ji *Jishō-ji *Ryōan-ji *Nishi Hongan-ji *Nijōn linna == Galleria == Tiedosto:Shimogamo 01.jpg|Šintolainen Shimogamo-jinja, eli alempi Kamon pyhäkkö. Tiedosto:20100717 Kyoto Nijo Castle 2696.jpg|Kioton Nijōn linna. == Lähteet == * === Viitteet === == Aiheesta muualla == *Monumentit Unescon sivuilla *Monumentit Kioton kaupungin sivuilla Luokka:Unescon maailmanperintökohteet Japanissa Luokka:Kioton historia
Hirvilahden kartano

Hirvilahti () on kartano Perniössä. Ensimmäinen maininta siitä löytyy vuodelta 1409. == Historia == Hirvilahti on vanhaa rälssisäteriä. Ensimmäinen maininta siitä löytyy vuodelta 1409, jolloin Perniön kirkon uskottuna miehenä oli Hirvilahden Jacob Galt.. On luultavaa, että Galt suku omisti Hirvilahden jo ennen vuotta 1409. Suku hallitsi vielä Hirvilahtea 1600-luvun alkupuolella. Perniön kirkon kuorin lattiassa ovat Olof Göransson Galtin (kuoli 1566) ja Matts Göransson Galtin (kuoli 1591) hautakivet. Viimeinen Galt-sukuun kuuluva Hirvilahden omistaja oli Göran Olofsson Galt (Yrjänä Olavinpoika Galt), joka oli mm. Halikon kihlakunnan voutina. Galt-suku on alkuperältään perniöläinen rälssisuku. Hirvilahden omistajina on ollut Galt-suvun lisäksi muita aatelissukuja mm. Munck af Fulkila (Elin Mickelsdotter Munck, Göran Olofsson Galtin leski), Jägerhorn af Spurila (Christer Classon ), Stråle af Ekna, numerolla 87 Ruotsin ritarihuoneella (Turun hovioikeuden asessori Lindorm Stråle ), Lillie, Creutz (Maaherra Lorenz Creutz ), Österling, Brummer ja von Torcken. Merkittävin heistä oli runsaasti maaomaisuutta omistanut sotamarsalkaksi ja sotakollegion presidentiksi kohonnut Axel Gustafsson Lillie, joka omisti Hirvilahden vuosina 1638–1662. Axel Lillien päätilana oli hänen vaimonsa Catarina Mörner'in huomenlahjaksi saama Löfstad'in kartano Ruotsissa. Axel Lillien kuoleman jälkeen Hirvilahti siirtyi hänen poikansa Kreivi Axel Axelsson Lillien hallintaan. 1600-luvun loppupuolella Perniössä siirryttiin ruukkien aikaan. Maaherra Lorenz Creutz perusti ruukkeja Perniöön Teijon–Kirjakkalan alueelle. Hän kasvatti maaomaisuutta Perniössä ja myös Hirvilahti siirtyi hänen omistukseensa vuosiksi 1679–1682. Hänen jälkeensä Hirvilahden omisti hovikamreeri Jonas Österling vuosina 1683–1691. Österlingin jälkeen Hirvilahden omistajaksi tuli vuosiksi 1694–1698 jo kolmas Lillie, kreivi Axel Johan Lillie, joka oli Axel Axelsson Lillien poika. Vuonna 1699 Hirvilahti siirtyi uudelleen Creutz-suvun hallintaan. Omistajaksi tuli Lorenz Creutzin veli kreivi Johan Creutz. Ison reduktion seurauksena Hirvilahdesta tuli vuonna 1691 säteriratsutila. 1800-luvulla Hirvilahti oli kolmen sukupolven ajan Himberg-suvun hallussa. Vuonna 1912 Hirvilahden kartanon hankkivat omistukseensa Karl August ja Ida Nikander (myöh. Hirvilahti), jonka suvun hallussa kartano edelleen on. == Rakennukset == Nykyisen empiretyylisen päärakennuksen rakensi vuonna 1848 Jonas Himberg, jonka suku hallitsi Hirvilahtea vuodesta 1833 vuoteen 1904. Aikaisemmista rakennuksista on jäänteenä nykyisen päärakennuksen alla oleva kivestä rakennettu kellarikerros (sisältäen 4 holvattua kellaritilaa), jotka saattavat ajoittua 1400-luvulle. Kartanomiljööseen kuuluu myös 1700-luvulta peräisin oleva kivestä rakennettu viljamakasiini. Päärakennuksen ympärillä olleet perinteiset kartanon sivurakennukset on purettu 1900-luvun alkupuolella. == Lähteet == == Aiheesta muualla == Luokka:Suomen kartanot Luokka:Perniö
Hampton

Hampton voi viitata seuraaviin asioihin: ==Henkilöitä== * Christopher Hampton (s. 1946), englantilainen näytelmäkirjailija * Fred Hampton (1948–1969), yhdysvaltalainen kansalaisoikeusaktivisti * Jamie Hampton (s. 1990), yhdysvaltalainen tennispelaaja * Lionel Hampton (1908–2002), yhdysvaltalainen jazzmuusikko * Millard Hampton (s. 1956), yhdysvaltalainen pikajuoksija ja olympiavoittaja * Rick Hampton (s. 1956), kanadalainen jääkiekkoilija * Robert Hampton (1890–1945), yhdysvaltalainen ragtime-säveltäjä ja pianisti * Slide Hampton (s. 1932), yhdysvaltalainen jazzpasunisti, -säveltäjä ja -sovittaja * Wade Hampton III (1818–1902), etelävaltioiden ratsuväenkenraali Yhdysvaltojen sisällissodassa ==Paikkoja== *Hampton Courtin palatsi, kuninkaallinen palatsi Lontoossa *Hampton, esikaupunkialue ja vanha kylä Richmond upon Thamesin kaupunkipiirissä Lontoossa, Britanniassa *Hampton, kunta Cheshiressä, Britanniassa *Hampton-in-Arden, kunta Solhullissa, Britanniassa *Hampton, kaupunki ja kunta New Brunswickissä, Kanadassa *Hampton, kaupunki Arkansasissa, Yhdysvalloissa *Hampton, kaupunki Connecticutissa, Yhdysvalloissa *Hampton, kaupunki Etelä-Carolinassa, Yhdysvalloissa *Hampton, pikkukaupunki Floridassa, Yhdysvalloissa *Hampton, kaupunki Georgiassa, Yhdysvalloissa *Hampton, kylä Illinois'ssa, Yhdysvalloissa *Hampton, kaupunki Iowassa, Yhdysvalloissa *Hampton, asutuskeskus Marylandissa, Yhdysvalloissa *Hampton, kaupunki New Hampshiressa, Yhdysvalloissa *Hampton, borough New Jerseyssä, Yhdysvalloissa *Hampton, kaupunki Virginiassa, Yhdysvalloissa ==Muuta == * USS Hampton (SSN-767), Yhdysvaltain laivaston ydinsukellusvene Luokka:Sukunimet
Baseballin Viron mestaruussarja 2009

Baseballin Viron mestaruudesta kaudella 2009 pelasi kolme joukkuetta. Pesapalliklubi Tallinn voitti mestaruuden. ==Runkosarja== joukkue Ot. V H AVG Tal Pit Hum Pesapalliklubi Tallinn 6 6 0 1.000 12-9 27-7 18-12 Keila Pitbull's 6 2 4 .333 14-15 21-25 25-5 Hummer 6 1 5 .167 10-21 17-15 3-13 Tallinn ja Keila loppuotteluun. ==Loppuottelut== Pesapalliklubi Tallinn – Keila Pitbull's 26\. elokuuta Tallinn Keila 28-3 19\. syyskuuta Keila Tallinn 7-19 Pesapalliklubi Tallinn Viron mestari voitoin 2-0 ==Lähteet== * http://www.baseball.ee/uudised.html * http://pitbulls.pesapall.com/ Luokka:Vuoden 2009 baseball Luokka:Viron baseball
Hiljaisuus soi h-mollissa

Hiljaisuus soi h-mollissa () on walesilaisen Mari Strachanin vuonna 2009 ilmestynyt romaani. Teoksen on suomentanut Kirsi Ohrankämmen ja sen on julkaissut suomeksi Karisto esikoiskirjailijoita esittelevässä Lupaus- sarjassaan vuonna 2010. == Lähteet == == Aiheesta muualla == * Teoksesta kirjailijan kotisivuilla . * Jenni Kinnunen: Lentäessä kaikki näyttää kauniimmalta. Oulun ylioppilaslehti 9/2010. * Päivi Heikkilä-Halttunen: Perhe pitää yhtä. Lastenkirjahylly 2.1.2011. Luokka:Walesilaiset romaanit Luokka:Vuoden 2009 kirjat
Perälä

Perälä voi tarkoittaa seuraavia: ==Paikkoja== * Perälä, kylä Halikossa * Perälä, kylä Jyväskylässä * Perälä, kylä Lempäälässä * Perälä, kylä ja taajama Teuvalla * Perälän rautatieasema, rautatieasema Teuvalla Seinäjoen-Kaskisten radalla. ==Henkilöitä== * A. V. Perälä (A. V. Haarnoja, 1912–1967), suomalainen opettaja ja kirjailija * Arvo Perälä (1917–2003), suomalainen vanhoillislestadiolainen saarnaaja * Arvo Perälä (s. 1937), suomalainen yritysjohtaja, kauppaneuvos * Aune Perälä (Une Haarnoja, 1909–1993), suomalainen opettaja ja runoilija * Epp Perälä (1947–2018), virolainen teatteriohjaaja ja näyttelijä * Erkki Perälä (s. 1982), suomalainen kansalaisaktivisti ja poliitikko * Hannu Perälä, suomalainen rumpali, säveltäjä, sanoittaja ja sovittaja * Helge Perälä (1915–2010), suomalainen kestävyysjuoksija * Ilmari Perälä (1892–1987), suomalainen metsänhoitaja ja yritysjohtaja, metsäneuvos * Jari Perälä (s. 1965), suomalainen yleisurheilun moniottelija * Jarmo Perälä (s. 1963), suomalainen näyttelijä * Juha Perälä (s. 1982), suomalainen radiojuontaja * Juho Perälä (1887–1938), suomalainen kommunistipoliitikko * Kirsi Helen (o.s. Perälä, s. 1982), suomalainen maastohiihtäjä * Lauri Perälä (1881–1942), suomalainen kirjailija ja maalaisliittolainen poliitikko * Matti Perälä (1892–1918), suomalainen jääkärivaravääpeli * Matti Perälä, suomalainen pappi ja teologi * Mauri Perälä (1915–2008), suomalainen yrittäjä ja yritysjohtaja, talous- ja kauppaneuvos * Ossi Perälä, Rymäkkä-yhtyeen jäsen * Piia Perälä (s. 1981), suomalainen jääkiekkoilija * Piritta Perälä (s. 1952), suomalainen laulaja * Reijo Perälä (s. 1955), suomalainen historiantutkija, toimittaja ja Yleisradion ohjelmapäällikkö * Sauli Perälä (s. 1975), suomalainen muusikko ja teatterikapellimestari * Siiri Perälä (1993–2022), suomalainen futsalpelaaja ja jalkapalloilija * Veera Perälä (s. 2000), suomalainen keskimatkojen juoksija * Väinö Perälä (1884–1964), suomalainen pappi, opettaja ja historioitsija. Luokka:Luettelot henkilöistä sukunimen mukaan
Jonathan Urretaviscaya

Jonathan Matías Urretavizcaya da Luz (s. 19. maaliskuuta 1990) on uruguaylainen jalkapalloilija. Hän pelaa tällä hetkellä Espanjan pääsarjassa La Ligassa Deportivon joukkueessa. __notoc__ ==Pelaajaura== ===Seurajoukkueissa=== Hänen ensiesiintymisensä oli 2008 uruguaylaisen River Platen joukkueessa, jossa hänelle ei kuitenkaan kertynyt montaakaan ottelua. Sieltä hän siirtyi Benficaan Portugaliin, josta oli 6 kuukautta lainassa uruguaylaisessa Peñarolin-joukkueessa. Kesäkuussa 2010 hän teki sopimuksen Deportivon kanssa http://www.marca.com/2010/06/21/futbol/equipos/deportivo/1277128911.html ===Maajoukkueessa=== Pelasi 20-vuotiaiden maajoukkueessa Egyptin 2009 kisoissa neljä otteluahttp://www.fifa.com/worldfootball/statisticsandrecords/players/player=305384/index.html ja teki kaksi maalia.http://www.fifa.com/u20worldcup/matches/round=253217/match=300090148/report.html http://www.fifa.com/u20worldcup/matches/round=253227/match=300090127/report.html ==Lähteet== Luokka:Uruguaylaiset jalkapalloilijat Luokka:Vuonna 1990 syntyneet Luokka:Elävät henkilöt
Bjørn Lomborg

Bjørn Lomborg, (s. 6. tammikuuta 1965) on tanskalainen tutkija (valtiotieteilijä) ja kirjailija. Hänet tunnetaan maailmalla teoksestaan The Skeptical Environmentalist (tunnetaan engl. nimellä, joka on uudistettu versio alkuteoksesta Verdens sande tilstandThe Mathematical State of the World, s. 81–83), jossa hän tuo esiin teesin, että useimmat ympäristöongelmat eivät ole pahentuneet, että ne ovat paikallisia eivätkä globaaleja ja että ympäristöliike liioittelee ongelmia. Teoksen alkuperäinen nimi Verdens sande tilstand ('Maailman todellinen tila') on kommentti Worldwatch-instituutin julkaisulle Maailman tila. Häneltä on ilmestynyt myös kirja Cool it, jossa hän käsittelee ilmastokysymystä. Hän käsittelee asiaa siinä kansantalouden näkökulmasta ja toteaa, että on olemassa pahempiakin ongelmia kuten köyhyys. Hän on käynnistänyt hankkeen Copenhagen Consensus saadakseen ongelmat merkittävyysjärjestykseen ja toisaalta sen selvittämiseksi, miten vakavia ne ovat. Syksyllä 2010 ilmestyneessä kirjassaan Smart Solutions to Climate Change Lomborg on kuitenkin muuttanut kantaansa ja nostanut ilmastonmuutoksen ehkäisemisen ihmiskunnan merkittävimmäksi haasteeksi. Ilmastopaneeli IPCC:n johtaja suosittelee tätä kirjaa. Lomborg ei tosin ole aiemminkaan kiistänyt ilmastonmuutosta mutta on pitänyt sitä niin merkityksettömänä, ettei siihen kannata uhrata varoja. Ympäristöjärjestöjen mukaan hänen mielenmuutoksensa tapahtui 20 vuotta liian myöhään.Maailman kuuluisin skeptikko taipui ilmastonmuutoksen edessä, Yle.fi, Luoto ja ympäristö == Ura == Lomborg on Copenhagen Business Schoolin apulaisprofessoriProject-Syndicate.org, viitattu 10.5.2013. Vuonna 2004 hän erosi Tanskan ympäristöministeriön alaisen ympäristöarviointi-instituutin johtajan paikalta ja palasi akateemiselle uralle. Ennen ja jälkeen johtajuuden hän on ollut Aarhusin yliopistossa mm. lehtorina. Professori Julian Simonin henkilökuva "The Doomslayer"The Doomslayer, Wired Feb 1997 Wired-lehdessä provosoi Lomborgin osoittamaan Simonin väitteet vääriksi, mutta Lomborg päätyi siihen, että Simon onkin oikeassa, mikä johti kirjan The Skeptical Environmentalistin syntyyn. ==Teoksia== * Verdens sande tilstand, 1998 (uudistettu versio englanniksi: The Sceptical Environmentalist, Cambridge University Press, 2001). * (toim.) Global Crises, Global Solutions, Copenhagen Consensus, Cambridge University Press, 2004 * Cool It: The Skeptical Environmentalist's Guide to Global Warming, 2007 * Smart Solutions to Climate Change, Cambridge University Press, 2010, ISBN 978-0-521-76342-4. ;Artikkeli * "Nucleus and Shield: Evolution of Social Structure in the Iterated Prisoner's Dilemma", American Sociological Review, 1996. Vol. 61, No. 2) 61 (2): 278–307 == Lähteet == == Kirjallisuutta == * Howard Friel: The Lomborg Deception – Setting the Record Straight About Global Warming (Yale University Press, 2011) ISBN 978-0300171280 ==Aiheesta muualla== *Bjørn Lomborgin sivusto Luokka:Tanskalaiset tieteilijät Luokka:Vuonna 1965 syntyneet Luokka:Elävät henkilöt
Baseballin Latvian mestaruussarja 2010

Baseballin Latvian liigassa 2010 pelasi kymmenen joukkuetta, joista neljä 1.Liigassa ja loput kuusi 2.Liigassa. ==1. Liiga== joukkue Ot. V H AVG RL DU JH BB Rīgas Lauvas 12 11 1 .917 7-4 4-12 7-3 31-0 22-15 13-7 Riga Diamonds/Latvijas Universitāte 12 9 3 .750 9-16 11-25 22-2 27-12 29-8 9-0L Jelgavas Hercogs 12 3 9 .250 16-19 7-13 10-25 13-23 17-25 11-10 Baldones Baroni 12 1 11 .083 0-9L 0-9L 15-23 2-24 21-22 0-9L ==Semifinaalit== Rīgas Lauvas – Baldones Baroni 21\. elokuuta Baroni Lauvas 1-14 22\. elokuuta Baroni Lauvas 14-0 28\. elokuuta Lauvas Baroni 20-8 29\. elokuuta Lauvas Baroni 11-3 Lauvas loppuotteluun otteluvoitoin 3-1 Riga Diamonds/Latvijas Universitāte – Jelgavas Hercogs 21\. elokuuta Hercogs Diamonds/LU 7-23 22\. elokuuta Hercogs Diamonds/LU 9-21 28\. elokuuta Diamonds/LU Hercogs 25-8 Diamonds/LU loppuotteluun otteluvoitoin 3-0 ==Loppuottelut== Rīgas Lauvas – Riga Diamonds/Latvijas Universitāte 11\. syyskuuta Ezermales iela Diamonds/LU Lauvas 5-7 12\. syyskuuta Jelgava Diamonds/LU Lauvas 1-11/ 7 inn 18\. syyskuuta Latvijas Universitāte Lauvas Diamonds/LU 15-11/10 inn Lauvas voitti mestaruuden voitoin 3-0 ==Pronssiottelut== Jelgavas Hercogs – Baldones Baroni 11\. syyskuuta Ezermales iela Baroni Hercoqs 16-2/ 7 inn 12\. syyskuuta Jelgava Baroni Hercoqs 14-2/ 7 inn 18\. syyskuuta Latvijas Universitāte Hercoqs Baroni 16-10 19\. syyskuuta Baldone Hercoqs Baroni 9-12 Baroni otti pronssia voitoin 3-1 ==2. Liiga== joukkue Ot. V H AVG Rīgas Lauvas-2 5 4 1 .800 Valmieras Patronas 5 4 1 .800 Diamonds /LU-2 5 3 2 .600 Sigulda 5 2 3 .400 Jelgavas Hercogs-2 5 1 4 .200 Teikas Gaisma 5 1 4 .200 ==Lähteet== * http://www.beisbols.lv/ Luokka:Baseball Luokka:Vuoden 2010 baseball Luokka:Latvian urheilu
Sparreholm

Sparreholm on taajama ja entinen kunta Ruotsissa, nykyisessä Flenin kunnassa Södermanlandin läänissä. Taajama on kasvanut rautatieaseman ympärille Västra stambananille vuodesta 1862. Vuonna 2010 siellä oli 741 asukasta. Tärkein elinkeino Sparreholmissa on puutavarateollisuus. Taajamasta pohjoiseen sijaitsee Sparreholmin linna. Sparreholm on myös entinen kunta. Se muodostettiin vuoden 1952 kuntauudistuksessa yhdistämällä Helgesta, Hyltinge ja Årdala. Kunta liitettiin Flenin kaupunkiin jo vuonna 1965. ==Väestönkehitys== ==Lähteet== Luokka:Flenin kunta Luokka:Ruotsin taajamat Luokka:Ruotsin entiset kunnat
Hugo Stenberg

Hugo Valdemar Stenberg (31. tammikuuta 1876 Kuopio – 14. lokakuuta 1916 Helsinki) oli suomalainen oppikoulun lehtori ja aktivisti. Stenbergin vanhemmat olivat varatuomari Karl Petter Stenberg ja Antoinette Hedvig Seits ja isoveli aktivisti Herman Stenberg. Hän pääsi ylioppilaaksi Viipurin lyseosta 1894 ja opiskeli Helsingin yliopistossa valmistuen filosofian kandidaatiksi 1899 ja maisteriksi 1900. Stenberg toimi Helsingin suomalaisessa reaalilyseossa matematiikan ja fysiikan apulaiskollegana ja sittemmin 1908–1916 matematiikan ja fysiikan nuorempana lehtorina. Stenberg oli mukana aktivistien toiminnassa ensimmäisen maailmansodan aikana. Venäläiset santarmit pidättivät 4. lokakuuta 1916 Stenbergin ja toisen aktivistin Ernst Tandefeltin, joiden epäiltiin suunnitelleen sabotaasitekoja Helsingissä olleita Venäjän laivaston sota-aluksia vastaan. Katajanokan vankilassa venäläiset kiduttivat ja rääkkäsivät näitä suomalaisaktivisteja erittäin kovin ottein. Stenberg ja Tandefelt kestivät raa’at kidutukset ilmiantamatta muita aktivisteja ja sabotööritovereitaan. Kuulustelut kuitenkin mursivat heidät henkisesti, ja Stenberg teki itsemurhan hirttäytymällä sellissään. Tandefelt yritti myös pari kertaa tehdä itsemurhaa mutta hän jäi henkiin päätyen lopulta Kivelän mielisairaalaan. == Lähteet == * * Harry Stenberg : Virolahden Stenberg-suku, taulu 6. Genos 26(1955), s. 113–125 Luokka:Suomalaiset opettajat Luokka:Jääkäriaktivismi Luokka:Itsemurhan tehneet Luokka:Vuonna 1876 syntyneet Luokka:Vuonna 1916 kuolleet
Mellösa

Mellösa on taajama ja entinen kunta Flenin kunnassa Södermanlandin läänissä Keski-Ruotsissa. Mellösan pitäjästä tuli kulttuurihistoriallisesti kiinnostava 1930-luvulla, jolloin sieltä löytyi Mellösan ratas Filaren-järvestä Flenmosta. Ratas on peräisin 600-luvulta. Nordiska museet teki tämän jälkeen suuren kansatieteellisen tutkimuksen alueella. Mellösan pitäjässä sijaitsee myös Harpsund. ==Väestönkehitys== ==Lähteet== Luokka:Ruotsin taajamat Luokka:Ruotsin entiset kunnat Luokka:Flenin kunta
Yö ei tunne armoa

Yö ei tunne armoa (Death and the Maiden) on Roman Polanskin ohjaama elokuva vuodelta 1994 ja hänen 14. pitkä elokuva. Elokuva perustuu chileläisen Ariel Dorfmanin näytelmään. Elokuvan tapahtumat sijoittuvat nimeämättömään Etelä- Amerikan maahan. Elokuva kysyy minkälaiset jäljet jättää mielivaltainen kiduttaminen, alistaminen ja hyväksikäyttö ja aiheuttaako täydellinen nöyryytys kostonhalua vai onko ihminen kykenevä myös anteeksiantoon. Pääosissa ovat Stuart Wilson puolisona, Ben Kingsley kiduttajana ja Sigourney Weaver kidutettuna vaimona. Elokuvan alkuperäisnimi viittaa renessanssista periytyvään, eri taiteissa esiintyvään teemaan Tyttö ja kuolema. == Näyttelijöitä == Lähde: Viitattu 13.7.2022. == Lähteet == == Aiheesta muualla == * * Luokka:Roman Polanskin ohjaamat elokuvat Luokka:Yhdysvaltalaiset draamaelokuvat Luokka:Brittiläiset draamaelokuvat Luokka:Ranskalaiset draamaelokuvat Luokka:Vuoden 1994 yhdysvaltalaiset elokuvat Luokka:Vuoden 1994 ranskalaiset elokuvat Luokka:Vuoden 1994 brittiläiset elokuvat
Breakcore

Breakcore on elektronisen musiikin tyylilaji. Breakcore on hardcoren alalaji, jossa on vaikutteita Glitchistä, Noisesta & industrial-musiikista. Luokka:Elektronisen musiikin alalajit
Belmont

Belmont voi tarkoittaa seuraavia: * Belmont, kaupunki Länsi-Australian osavaltiossa Australiassa * Belmont, kaupunki Massachusettsin osavaltiossa Yhdysvalloissa * Belmont-Luthézieu, kunta Ainin departementissa Ranskassa * Belmont, savukemerkki * S/y Belmont (Belmont of Finland), suomalainen kilpapurjevene * Belmontin piirikunta, piirikunta Ohiossa Yhdysvalloissa * Belmont, sukunimenä: ** August Belmont (1816–1890), saksalais-yhdysvaltalainen pankkiiri, diplomaatti, poliittinen johtaja, urheilu- ja taidemesenaatti * kuvitteellisia henkilöitä: ** Simon Belmont, kuvitteellinen vampyyrinmetsästäjä Konamin pelisarjassa Castlevania. == Katso myös == * Belmonte
Frenchcore

Frenchcore on Ranskasta lähtöisin oleva musiikkityyli, jolle tyypillisiä piirteitä ovat minimalistinen äänimaailma ja noin 160–220 bpm nopea tempo. Frenchcorea edustavaa musiikkia tuotetaan ympäri maailmaa. Vanhempi, underground-tyylinen frenchcore saattaa olla varsin pelkistettyä ja keskittyä enemmänkin painostavan tunnelman luomiseen. Vanhempaa frenchcorea edustavat esimerkiksi Ingler ja Middle M. Sen sijaan kaupallisessa ja uudemmassa frenchcoressa on usein lähes aina sama massiivinen bassorumpusample. Esimerkiksi Androgyn Network ja Micropoint edustavat uudempaa frenchcorea. Luokka:Elektronisen musiikin alalajit Luokka:Teknon tyylilajit
ORP Czajka (1935)

ORP Czajka oli Puolan laivaston Jaskółka-luokan miinanraivaaja toisessa maailmansodassa. Alus oli Puolan antauduttua Saksan laivastossa nimettynä Westerplatteksi, kunnes se palautettiin Puolalle 1946. Alus nimettiin 1949 D-45:ksi ja edelleen 1966 BK-1:ksi. == Valmistus == Alus tilattiin Panstwowa Stocznia Modlinskalta Modlinista, missä köli laskettiin huhtikuussa 1933. Alus laskettiin vesille 10. huhtikuuta 1935 ja valmistui 10. helmikuuta 1936.Twardowski, Marek s. 170 == Palvelus == Syyskuussa 1939 Czajka osallistui sotatoimiin raivaajalaivueen lippulaivana päällikkönään Alexei Czerwinski. Alus joutui 1. syyskuuta laivueensa mukana Saksan ilmavoimien hyökkäyksen kohteeksi kotisatamassaan Helissä, minkä jälkeen laivueen jäljelle jääneet alukset siirtyivät Czajkan johdolla Jastarniaan. Alus tuki 11.ja 12. syyskuuta rannikkopuolustuksen taistelua saksalaisia vastaan. Alus miinoitti 13. syyskuuta ja seuraavana päivänä se tuki rannikkojoukkojen taistelua, kun se joutui ilmahyökkäykseen Jastarniassa. Lievästi vaurioitunut alus siirrettiin Heliin, jonne se hylättiin miehistön liittyessä maavoimiin. Helin antauduttua 2. lokakuuta saksalaiset valtasivat Czajkan ja liittivät aluksen laivastoonsa nimettynä Westerplatteksi. Alus palveli miinanraivaajana ja sodan lopulla tuki- ja apualuksena. Elokuusta 1943 alkaen alus palveli torpedokoulun maalilaivana () tunnuksella TFA 11. Alus selvisi sodasta kolmen muun Puolan merivoimien miinanraivaajan kanssa, joten ne palautettiin sodan päätyttyä 25. tammikuuta 1946 Travemündessä. Alus aseistettiin saksalaisilla 20 millimetrin ilmatorjuntatykeillä ja varustettiin miinanraivausvälinein 12. maaliskuuta Kielissä, josta se matkasi muiden takaisin saatujen alusten kanssa Gdyniaan kunnostettavaksi. Alukset muodostivat miinanraivaajalaivueen yhdessä yhdeksän Neuvostoliitosta saadun miinanraivaajan kanssa, mikä oli samalla uusien merivoimien ensimmäinen laivue. Alus kunnostettiin 1947, minkä jälkeen se liitettiin merisotakouluun ennen ORP Błyskawican siirtoa koululaivaksi. Alus palasi miinanraivaajaksi. Miinanraivauksen päätyttyä 1949 alus muutettiin partioveneeksi, kunnes se 1960 siirrettiin majoituskäyttöön. Helmikuussa 1970 alus päätettiin romuttaa. ==Lähteet== * * === Viitteet === Luokka:Jaskółka- luokan miinanraivaajat Luokka:Puolalaiset toisen maailmansodan miinanraivaajat
Ranskan alle 21-vuotiaiden jalkapallomaajoukkue

Ranskan alle 21-vuotiaiden jalkapallomaajoukkue edustaa Ranskaa alle 21-vuotiaiden maajoukkuekilpailuissa. Joukkue on voittanut alle 21-vuotiaiden Euroopan-mestaruuskilpailut vuonna 1988. ==Päävalmentajia== * 2017– : Sylvain Ripoll * 2014–2016: Pierre Mankowski * 2013–2014: Willy Sagnol * 2008–2012: Erick Mombaerts * 2004–2008: René Girard * 1993–2004: Raymond Domenech == Lähteet == Luokka:Alle 21-vuotiaiden jalkapallomaajoukkueet Luokka:Ranskan jalkapallo
Venus (Shocking Bluen kappale)

Venus on alankomaalaisen Shocking Blue -yhtyeen kappale ja single vuodelta 1969. Se on yhtyeen tunnetuin kappale ja nousi Yhdysvaltain Billboard Hot 100 -listan kärkeen vuoden 1970 puolella. ”Venus” oli listaykkönen myös ainakin Sveitsissä, Australiassa ja Kanadassa. Yhtyeen kotimaassa se ylsi toiseksi. Kappaleen erillinen kitarariffi sai innoituksensa The Whon kappaleesta ”Pinball Wizard”. Kappaleesta on tehty lukuisia cover-versioita, joista tunnetuin lienee Bananaraman vuoden 1986 esitys, joka niin ikään nousi Yhdysvalloissa listaykköseksi, mikä tekee ”Venuksesta” harvoja kappaleita, jotka ovat nousseet kyseisessä valtiossa listaykköseksi kahden eri esittäjän voimin. Tilastollista yhtäläisyyttä luo myös se seikka, että molemmat versiot nousivat Britanniassa sijalle 8. Bananaraman versio oli listaykkönen Yhdysvaltojen lisäksi myös Sveitsissä ja Uudessa-Seelannissa. Suomenkielisen käännösversion kappaleesta on levyttänyt Kirka vuonna 1970 ja Belaboris vuonna 1984. Sanoitukset teki Pertti Reponen. == Shocking Bluen versio == === Listasijoitukset === Valtio Korkein sijoitus 1\. 1\. 1\. 1\. 2\. 2\. 2\. 2\. 8\. 8\. 10\. === Singlen sisältö === A-puoli # # == Bananaraman versio == === Listasijoitukset === Valtio Korkein sijoitus Etelä-Afrikka 1\. 1\. 1\. 1\. 1\. 1\. 4\. 4\. 5\. 6\. 7\. 8\. 9\. 12\. === Singlen sisältö === 7" versio # # 12" maxiversio # # # ==Lähteet== *Kappaleet, niiden kestot ja tuottaja: Shocking Blue – Venus (Song) ===Viitteet=== == Aiheesta muualla == *Shocking Bluen version musiikkivideo Levy-yhtiö Red Bulletin YouTube-kanava *Bananaraman version musiikkivideo Levy-yhtiö London Recordsin YouTube-kanava Luokka:Shocking Bluen kappaleet Luokka:Vuoden 1969 kappaleet Luokka:Billboard Hot 100 -listan ykköset
Rubén Pérez del Mármol

Rubén Pérez del Mármol (s. 26. huhtikuuta 1989 Écija, Andalusia, Espanja) on espanjalainen jalkapalloilija, pelipaikaltaan keskikenttäpelaaja. Hän edustaa Espanjan miesten jalkapallon korkeimmalla sarjatasolla Primera Divisiónissa pelaavaa Real Betisiä. ==Pelaajaura== Rubén Pérez teki debyyttinsä Primera Divisiónissa 16. toukokuuta 2010 Atlético Madridin paidassa joukkueen hävitessä Getafelle. Heinäkuussa 2010 Atlético Madrid lainasi hänet kaudeksi 2010–2011 Deportivoonhttp://www.marca.com/2010/07/28/futbol/equipos/deportivo/1280325663.html. Rubén Pérez kiittelikin Deportivoa tästä mahdollisuudesta ja oli erittäin tyytyväinen sopimukseen. Kauden 2011–2012 hän oli lainalla Getafessa. Joukkuehttp://www.donbalon.com/web/estadisticasdb/ficha.php?idjugador=2313&id;_equipo=6&idcomp;=3 Maa Kausi Atlético Madrid B Espanja 2008–2010 Atlético Madrid Espanja 2009–2010 Deportivo Espanja 2010–2011 Getafe Espanja 2011–2012 Betis Espanja 2012– == Lähteet == Luokka:Espanjalaiset jalkapalloilijat Luokka:Vuonna 1989 syntyneet Luokka:Elävät henkilöt
Muurikkala

Muurikkala on kylä Miehikkälän kunnassa Kymenlaaksossa. Se sijaitsee Venäjän rajan tuntumassa, Vaalimaalta Lappeenrantaan kulkevan Lappeenrannantien varrella. Muurikkala on ollut suurimmillaan 1950-luvulla, kun siellä asui yli 700 ihmistä. Nykyään väkiluku on alle 300. Kylän talous pohjautuu lähinnä metsä- ja karjatalouteen sekä maanviljelyyn. Muurikkalan kylä kasvoi hieman vuonna 1940, kun Talvisodan seurauksena luovutetun Karjalan kunnat lakkautettiin ja Säkkijärven rajan Suomen puolelle jääneet alueet liitettiin osaksi Miehikkälää. == Vesistöt == Muurikkalan läpi virtaa Urpalanjoki, ja samaan vesistöön kuuluu noin 50 hehtaarin kokoinen Tuorusjärvi. ==Lähteet== ==Aiheesta muualla== *Muurikkala Miehikkälän verkkosivuilla *Muurikkalan kyläsivut Luokka:Miehikkälän kylät
Brahim Zaari

Brahim Zaari (, s. 12. lokakuuta 1989 Schaijk, Alankomaat) on alankomaalais- marokkolainen jalkapalloilija. Maalivahtina pelaava Zaari edustaa Alankomaiden Eredivisiessä pelaavaa Den Bosch. ==Maajoukkueura== Zaari sai ensimmäisen maajoukkuekutsun Marokon maajoukkueeseen 29. tammikuuta 2009 ystävyysotteluun Tšekkiä vastaan.Taarabt Included In Morocco Squad MTNFootball 29.1.2009 Viitattu 6.9.2010 Ottelun aikana maalissa pelasi Karim Zaza. ==Lähteet== ==Aiheesta muualla== * National Football Teams * Brahim Zaarin profiili Den Boschin sivustolla Luokka:Marokkolaiset jalkapallomaalivahdit Luokka:Vuonna 1989 syntyneet Luokka:Elävät henkilöt
Mauri Lintera

Mauri Lintera (17. tammikuuta 1923 Helsinki – 17. toukokuuta 2011 Kauniainen) oli suomalainen lehdenkustantaja ja päätoimittaja, joka perusti useita suomalaisia laajalevikkisiä aikakauslehtiä. Lintera aloitti 16-vuotiaana kesätöissä urheilutoimittajana Martti Jukolan päätoimittamassa Suomen Urheilulehdessä. Lintera oli talvisodassa vapaaehtoisena ja palveli Viipurissa lähettinä. Jatkosodassa hän oli mukana Talin–Ihantalan taistelussa. Sotien jälkeen hänestä tuli 1948 Helsingin Sanomien kotimaan- ja urheiluosastojen toimittaja. Viiden vuoden kuluttua hän siirtyi Uuteen Suomeen ja sieltä Mantereen kirja Oy:öön, jossa hän oli 1950-luvulla mukana perustamassa Me Naiset -lehteä. Lintera osti agentuuriliikkeen, joka myi kansainvälistä aineistoa, ja perusti vuonna 1958 ilman alkupääomaa Jallu-miestenlehden, joka oli tuolloin miehille sunnattu yleisaikakauslehti eikä pornolehti, kuten myöhemmin. Alkuvaiheissa Lintera kirjoitti, taittoi ja kuvasi lehden numerot itse. Lehti alkoi menestyä vuonna 1961, kun poliisi takavarikoi lehden numeron, joka sisälsi Tabe Slioorin muistelmien ensimmäisen osan. Muita Linteran perustamia lehtiä olivat Nyrkki (1960, nimenmuutos Nyrkkiposti 1968), naistenlehti Jaana (1962), Suosikki (1963) ja Jermu (1968). Vuonna 1968 Lintera myi lehtensä Uudelle Kivipainolle, joka myi ne edelleen Lehtimiehet Oy:lle. Myös Lintera siirtyi Lehtimiesten palvelukseen Jaanan päätoimittajaksi ja kehittäjäksi. Vuonna 1973 julkistettu Ilja Glazunovin muotokuva Urho Kekkosesta paljastui myöhemmin Linteran tilaamaksi Jaana-lehteä varten. Lintera jäi eläkkeelle vuonna 1987. Hänen uskotaan käyttäneen ensimmäisenä Leijonat-lempinimeä Suomen jääkiekkomaajoukkueesta Helsingin Sanomissa tammikuussa 1949. == Lähteet == == Kirjallisuutta == * Nina af Enehjelm: Skandaalin käryä – yksinoikeudella Mauri Lintera. Recallmed, Klaukkala 2008 ISBN 978-951-847-073-4 Luokka:Suomalaiset päätoimittajat Luokka:Suomalaiset lehdenkustantajat Luokka:Vuonna 1923 syntyneet Luokka:Vuonna 2011 kuolleet
Marko Kešelj

Marko Kešelj (, s. 2. tammikuuta 1988 Belgrad) on serbialainen koripalloilija, joka edustaa nykyisin Olympiakosia. == Ura == Kešelj aloitti pääsarjakoripallon belgradilaisessa Avala Adassa kaudella 2004–2005. Hän edusti seuraa kaksi kautta, kunnes siirtyi Akasvayu Gironaan. Kešelj edusti seuraa vain kauden ajan, sillä hänet myytiin lainalle Köln 99ersille. Kausiksi 2008–2010 hän palasi kotimaansa KK Crvena zvezdaan. Elokuussa 2010 Kešelj siirtyi Olympiakosiin kolmivuotisella sopimuksella. == Lähteet == == Aiheesta muualla == *ULEB Eurocupin pelaajaprofiili *ACB:n pelaajaprofiili Luokka:Serbialaiset koripalloilijat Luokka:Vuonna 1988 syntyneet Luokka:Elävät henkilöt
Huoltovarmuus

Huoltovarmuus tarkoittaa yhteiskunnan kykyä selviytyä häiriötilanteissa ja kriisioloissa mahdollisimman vähin erityisjärjestelyin ja haitoin. Valtion lakisääteinen velvollisuus on luoda tällaista valmiutta etukäteen suunnittelemalla ja kartoittamalla mahdollisia riskejä ja niiden vaikutuksia sekä toteuttamalla tarpeellisiksi ja aiheellisiksi katsottuja toimenpiteitä. Huoltovarmuuden merkitys ja järjestelyt vaihtelevat eri maissa. Siihen vaikuttaa muun muassa maan energiaomavaraisuus ja kuljetusyhteydet. == Katso myös == * Kotivara * Varavoima == Lähteet == Luokka:Väestönsuojelu
Huoltokriisi

Huoltokriisi tarkoittaa hyödykkeiden puutetta, joka hankaloittaa talouden toimintaa.https://jyx.jyu.fi/dspace/bitstream/handle/123456789/10047/URN_NBN_fi_jyu-2006503.pdf?sequence=1 Esimerkiksi tuontipolttoaineiden tai muun energian tuonnin vaikeutuminen voi pitkittyes­sään synnyttää taloudellisen huoltokriisin, joka voi laajeta ja laukaista uhkia muilla aloilla. Nykyinen turvallisuuspoliittinen uhkakuva sisältää ei-sotilaallisena uhkana huoltokriisit.http://www.europarl.europa.eu/sides/getDoc.do?pubRef=-//EP//TEXT+REPORT+A4-1999-0005+0+DOC+XML+V0//FI == Katso myös == * Huoltovarmuus == Lähteet == Luokka:Turvallisuuspolitiikka
Wembley Arena

Wembley Arena (viralliselta nimeltään SSE Arena, Wembley) on sisähalli Lontoossa Englannissa. Rakennuksen toisella puolella sijaitsee Wembley Stadium. Wembley Arena on rakennettu vuoden 1934 Kansainyhteisön kisoja varten. Nykyisin rakennusta käytetään musiikki, urheilu -ja viihdetapahtumiin. Wembley Arena remontoitiin samaan aikaan Wembley Stadionin kanssa, ja se avattiin yleisölle uudelleen 2. huhtikuuta 2006 Depeche Mode -yhtyeen konsertilla. Istumapaikkoja areenassa on 12 500, jolla se on Lontoon toiseksi suurin sisähalli O2 Arenan jälkeen. 1960-luvulla areenalla esiintyivät mm. The Beatles, Pink Floyd, The Rolling Stones ja David Bowie. Nykyisinkin areenassa pidetään joka vuosi paljon musiikkikonsertteja. Areenalla on pidetty myös urheilutapahtumia, kuten nyrkkeilyä, uintia, jääkiekkoa ja koripalloa. Vuoden 1948 kesäolympialaisissa areenalla kisattiin nyrkkeilyssä, sukelluksessa, uinnissa ja vesipallossa. Vuoden 2012 olympialaisten sulkapallo-ottelut ja rytminen voimistelu järjestettiin Wembley Arenalla. ==Lähteet== == Aiheesta muualla == * Wembley Arena Luokka:Urheiluhallit Luokka:Englannin urheilupaikat Luokka:Kesäolympialaiset 1948 Luokka:Kesäolympialaiset 2012 Luokka:Grade II -luokan rakennukset Lontoossa Luokka:Lontoon urheilu
Kerim Lechner

Kerim Lechner (s. 26. tammikuuta 1989) on itävaltalainen rumpali ja multi- instrumentalisti. Lechner liittyi Decapitated-yhtyeeseen vuonna 2009, korvaten vuoden 2007 lopulla auto-onnettumuuden seurauksena menehtyneen Witold Kiełtykan. Lechner jätti yhtyeen erimielisyyksien vuoksi syyskuussa 2012. Vuoden 2014 lopulla Lechner aloitti kreikkalaisen Septicfleshin rumpalina. Tätä ennen Lechner toimi puolalaisen Behemothin väliaikaisena rumpalina. Lechnerillä on sooloprojekti KRIMH, joka on julkaissut kolme albumia. Lechner soittaa kaikkia instrumentteja albumeilla. ==Diskografia== * Mondstille - * Decapitated - * KRIMH - Explore (2013) * KRIMH - Krimhera (2014) * KRIMH - Gedankenkarussell (2017) * Septicflesh - Codex Omega (2017, Season of Mist) * Septicflesh - Modern Primitive (2022, Nuclear Blast) == Lähteet == ==Aiheesta muualla== * * Kerim Lechner YouTube-sivustolla * KRIMH Bandcamp-sivustolla * Luokka:Vuonna 1989 syntyneet Luokka:Itävaltalaiset metallimusiikin rumpalit Luokka:Elävät henkilöt
Edward Nino Hernandez

Edward Nino Hernandez (s. 1986 Kolumbia) oli Guinnessin ennätysten kirjan mukaan maailman lyhin elossa oleva mies, kunnes Khagendra Thapa Magar tuli hänen tilalleen lokakuussa 2010. Hänen pituutensa on vain 70,21 senttimetriä. Edward syntyi 1,5 kiloisena ja hänen pituuskasvunsa loppui kaksivuotiaana. ==Lähteet== Luokka:Lyhytkasvuiset henkilöt Luokka:Kolumbialaiset henkilöt Luokka:Vuonna 1986 syntyneet Luokka:Elävät henkilöt